
ΔΕΛΤΙΟ ΤΥΠΟΥ
Ενημέρωση παραγωγών για τα πορίσματα του προγράμματος ΚΟΕ «DANIEL–ELIAS 2023»
Ο Δήμος Φαρκαδόνας ενημερώνει τους ενδιαφερόμενους παραγωγούς ότι ο ΕΛΓΑ απέστειλε τους «Πίνακες Διοικητικού Ελέγχου – Πορίσματα Δικαιούχων Φυτικού», στο πλαίσιο του εγκεκριμένου προγράμματος ΚΟΕ «DANIEL–ELIAS 2023».
Οι πίνακες περιλαμβάνουν τα αποτελέσματα του διοικητικού ελέγχου των παραγωγών που υπέβαλαν αίτηση χορήγησης ενίσχυσης, καθώς και τα πορίσματα εκτίμησης ζημιάς των δικαιούχων παραγωγών.
Οι ενδιαφερόμενοι παραγωγοί μπορούν να ενημερωθούν από τους ανταποκριτές του ΕΛΓΑ για το αποτέλεσμα του διοικητικού ελέγχου και το πόρισμα εκτίμησης της ζημιάς τους έως και την 1η Οκτωβρίου 2026.
Παραγωγοί που διαφωνούν με το πόρισμα έχουν τη δυνατότητα, έως και την 1η Οκτωβρίου 2026, να υποβάλουν αίτηση ένστασης για διοικητικό έλεγχο ή αίτηση επανεκτίμησης.
Παρακαλούνται οι ενδιαφερόμενοι παραγωγοί να μεριμνήσουν εγκαίρως για την ενημέρωσή τους και κατόπιν για την υποβολή της σχετικής Αίτησης Ανασύστασης Φυτικού Κεφαλαίου έως την 15η Δεκεμβρίου 2026.

